ที่ประชุมคณะรัฐมนตรีวันนี้ หลายกระทรวงเตรียมเสนอมาตรการเพื่อเป็นของขวัญปีใหม่ให้คนไทย
การประชุมคณะรัฐมนตรีวันนี้ (6 ธ.ค. 65)พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยกระทรวงดิจิทัลเพื่อเศรษฐกิจและสังคม จะรายงานผลการสำรวจความต้องการของประชาชนว่าด้วยของขวัญปีใหม่ที่ต้องการจากรัฐบาลและรายงานความคืบหน้าการพัฒนาระบบรองรับการพิสูจน์และยืนยันตัวตนทางดิจิทัล หรือ Digital ID และกรอบการขับเคลื่อนการให้บริการพิสูจน์และยืนยันตัวตนทางดิจิทัลประเทศไทย ระยะที่ 1 พ.ศ. 2565 - 2567 เพื่อขับเคลื่อนแผนปฏิบัติการส่วนกระทรวงการท่องเที่ยวและกีฬา จะเสนอแนวทางการขยายเวลาเปิดสถานบันเทิงถึง 04.00 น. จากเดิม 02.00 น. หรือไม่ เพื่อกระตุ้นการใช้จ่ายของนักท่องเที่ยวต่างชาติและเศรษฐกิจภาคกลางคืนมากขึ้น ขณะที่การท่องเที่ยวแห่งประเทศไทย (ททท.) เตรียมเสนอโครงการเราเที่ยวด้วยกัน เฟส 5 เข้าที่ประชุม ครม. เพื่อเป็นแพคเกจของขวัญปีใหม่ 2566 ซึ่งกำหนดจำนวนสิทธิไว้ที่ 1.5 ล้านสิทธิหรือห้องพัก ใช้งบประมาณ มูลค่า 5,400 ล้านบาท หากผ่านการพิจารณา คาดว่าจะเริ่มต้นดำเนินโครงการได้ในเดือนมกราคม 2566 ทันทีนอกจากนี้ กระทรวงการคลัง จะรายงานภาวะและแนวโน้มเศรษฐกิจไทยประจำไตรมาสที่ 3 ปี 2565 และการดำเนินโครงการบ้านธนารักษ์ประชารัฐคณะกรรมการป้องกันและปราบปรามการทุจริตแห่งชาติ เสนอมาตรการเพื่อป้องกันการทุจริตในการคืนภาษีมูลค่าเพิ่มกระทรวงเกษตรและสหกรณ์ ขออนุมัติปรับเพิ่มราคากลางในการจำหน่ายผลิตภัณฑ์นม โครงการอาหารเสริม(นม) โรงเรียน